Λογότυπου του έργου 4PLUS
Πρόγραμμα Interreg IPA II CBC
Greece–Albania

Οδηγός ετοιμότητας  
για άτομα με αναπηρία

Κάνε το δικό σου σχέδιο

**Μια καταστροφή μπορεί να επηρεάσει και τη δική σου ζωή**

|  |  |  |  |
| --- | --- | --- | --- |
|  |  |  |  |
| ΣΕΙΣΜΟΣ | ΠΥΡΚΑΓΙΑ | ΠΛΗΜΜΥΡΑ | ΕΝΤΟΝΑ ΦΑΙΝΟΜΕΝΑ |

Το έργο 4PLUS συγχρηματοδοτείται από την Ευρωπαϊκή Ένωση και από εθνικούς πόρους  
των χωρών που συμμετέχουν στο Πρόγραμμα Interreg IPA CBC «Ελλάδα – Αλβανία 2014-2020»

**Εθνική Συνομοσπονδία Ατόμων με Αναπηρία (Ε.Σ.Α.μεΑ.)**

Κεντρικά γραφεία: Ελ. Βενιζέλου 236, Τ.Κ. 163 41, Ηλιούπολη

Τηλ. +30 210 9949837, Fax +30 210 5238967

E-mail: esaea@otenet.gr, Ιστοσελίδα: [www.esamea.gr](http://www.esamea.gr)

 H σελίδα της Ε.Σ.Α.μεΑ. στο Facebook: <https://el-gr.facebook.com/ESAmeAgr>

 Ακολουθείστε την Ε.Σ.Α.μεΑ. στο Twitter: <https://twitter.com/ESAMEAgr>

 Βρείτε το κανάλι της Ε.Σ.Α.μεΑ. στο YouTube: [www.youtube.com/user/ESAmeAGr](https://www.youtube.com/user/ESAmeAGr)

Αθήνα, 2021

Ο παρών οδηγός εκπονήθηκε για την Ε.Σ.Α.μεΑ. από την εταιρία EUROPRAXIS μ.ΙΚΕ. στο πλαίσιο του έργου «*4PLUS: Public awareness, Preparedness, Participation and Coordination for Civil Protection for All*». Το έργο εντάσσεται στο Πρόγραμμα «*Interreg IPA II Cross–Border Cooperation Programme Greece–Albania 2014–2020*» ([greece-albania.eu](http://www.greece-albania.eu)) και συγχρηματοδοτείται από την Ευρωπαϊκή Ένωση και από εθνικούς πόρους της Ελλάδας και της Αλβανίας. Οι απόψεις που εκφράζονται στον οδηγό δεν αντικατοπτρίζουν απαραίτητα τις απόψεις της Ευρωπαϊκής Ένωσης, των χωρών που συμμετέχουν και της Διαχειριστικής Αρχής.

Επιμέλεια εντύπου και παραγωγή   
εναλλακτικών προσβάσιμων εκδόσεων:

**EUROPRAXIS μ.ΙΚΕ**

*Βέργας 4, Τ.Κ. 176 73 Καλλιθέα*

Τηλ.: 210 9521313, Fax: 210 9521318

e-mail: [info@euro-praxis.com](mailto:info@euro-praxis.com)

Ιστοσελίδα: [www.euro-praxis.com](http://www.euro-praxis.com)

# Γιατί πρέπει να προετοιμαστείς

[L](https://portal.4plus-project.eu/el/citizens/citizens-disabilities/3/giati-einai-shmantiko-na-kaneis-to-diko-soy-sxedio-kai-na-proetoimasteis)

Οι φυσικές καταστροφές μεγάλης κλίμακας, όπως οι πυρκαγιές, τα έντονα καιρικά φαινόμενα, οι πλημμύρες και οι σεισμοί, είναι σε μεγάλο βαθμό απρόβλεπτες και θέτουν σε κίνδυνο πολλές πτυχές της ζωής των ανθρώπων - υγεία, ασφάλεια, στέγαση, πρόσβαση σε τρόφιμα, νερό και άλλα βασικά είδη, για να αναφέρουμε μόνο μερικές.

Το ζήτημα της ετοιμότητας είναι κοινή ευθύνη. Μας αφορά όλους. Αφορά, σαφώς, στην ετοιμότητα των κρατικών μηχανισμών και των επιχειρησιακών ομάδων, όμως **αφορά και στην ετοιμότητα και των ίδιων των ατόμων και των οικογενειών τους**. Αφορά και στην ετοιμότητα των φίλων, της γειτονιάς και γενικότερα ολόκληρου του πληθυσμού, δεδομένου ότι σε κάποια στιγμή μπορεί ο καθένας να βρεθεί στη θέση να είναι ο μόνος κοντά που να μπορεί να βοηθήσει.

Αναγνωρίζοντας τη σημασία και της ετοιμότητας από πλευράς του πολίτη, η πολιτεία και οι φορείς πολιτικής προστασίας ανά καιρούς προσπαθούν με διάφορους τρόπους και μέσα να ευαισθητοποιήσουν και να ενημερώσουν τον γενικό πληθυσμό. Όμως, ειδικά για την προστασία των ατόμων με αναπηρία ή/και χρόνιες παθήσεις, το ζήτημα της ετοιμότητας χρίζει αυξημένης προσοχής και απαιτεί εκ των προτέρων **προγραμματισμό** και **εξειδίκευση**. Λαμβάνοντας μερικά απλά, αλλά στοχευμένα, μέτρα σήμερα, μπορεί ο καθένας μας να προετοιμαστεί καλύτερα για να αντιμετωπίσει μια σειρά από καταστάσεις έκτακτης ανάγκης.

Ο παρών Οδηγός έχει ως στόχο να σας βοηθήσει να ξεκινήσετε την προετοιμασία σας, να εστιάσετε στα σημαντικά ζητήματα και να θωρακίσετε καλύτερα τον εαυτό σας και τα αγαπημένα σας πρόσωπα.

**Σημείωση**: Στο παρόν έντυπο ήταν πρακτικά αδύνατον να χωρέσουμε όλες τις πληροφορίες και συμβουλές που συγκεντρώσαμε για εσάς. Όμως, όπως θα δείτε, στον Οδηγό χρησιμοποιούνται εκτενώς *Κώδικες Γρήγορης Απόκρισης* (QR), οι οποίοι λειτουργούν ως γραμμικοί κώδικες που μπορούν να σαρωθούν με την κάμερα της συσκευής σας για γρήγορη πρόσβαση σε διευθύνσεις ιστού χωρίς να χρειάζεται να πληκτρολογήσετε ή να θυμάστε τη διεύθυνση. Με τον τρόπο αυτό, σαρώνοντας τον κωδικό QR για παράδειγμα δίπλα σε μία ενότητα του παρόντος Οδηγού, και εφόσον η συσκευή σας έχει πρόσβαση στο Διαδίκτυο (π.χ. είναι συνδεδεμένη σε Wi-Fi ή χρησιμοποιεί δεδομένα Διαδικτύου κινητής τηλεφωνίας), θα ανοίξει αυτόματα στη συσκευή σας η ανάλογη ιστοσελίδα (από τον ιστότοπο [www.portal.4plus-project.eu](http://www.portal.4plus-project.eu)) όπου προσφέρονται εκτενέστερες πληροφορίες/οδηγίες. Καλή ανάγνωση!

# Τι θα πρέπει να σκεφτείς

[L](https://portal.4plus-project.eu/el/citizens/citizens-disabilities/4/to-diko-soy-sxedio-des-ti-oa-prepei-na-skefteis)

Πού θα βρίσκεσαι εσύ, οι οικείου σου ή τα άτομα προσωπικής φροντίδας σου όταν εκδηλωθεί μια απειλή ή μια έκτακτη ανάγκη; Θα μπορούσατε να είστε οπουδήποτε – στο σπίτι, στη δουλειά, σε κάποιο μεταφορικό μέσο. Οι καταστροφές μπορεί να χτυπήσουν άμεσα και χωρίς προειδοποίηση και μπορεί να σας αναγκάσουν να εκκενώσετε τον χώρο που βρίσκεστε ή να σας περιορίσουν στο σπίτι σας. Οι διασώστες και το προσωπικό έκτακτης ανάγκης θα αναζητήσει όσους χρειάζονται βοήθεια μετά από μια καταστροφή, αλλά δεν μπορούν να φτάσουν σε όλους αμέσως. Είσαι έτοιμος να μείνεις προφυλαγμένος στον χώρο σου για όσο χρειαστεί; Με ποιους από τους δικούς σου θα επικοινωνήσεις και πώς; Τι θα κάνεις εάν οι βασικές υπηρεσίες –νερό, θέρμανση, ηλεκτρικό ρεύμα, επικοινωνίες ή μεταφορές– διακοπούν; Πώς θα εκκενώσεις τον χώρο σου με ασφάλεια και επιτυχία; Τι θα κάνεις και πού θα πας μετά την εκκένωση; Αυτά τα ερωτήματα είναι ενδεικτικά και είναι ιδιαίτερα σημαντικό να έχεις τις απαντήσεις σε τα ερωτήματα έτοιμες από πριν, ώστε να μην αιφνιδιαστείτε, εσύ και οι άνθρωποι που μπορούν να σε βοηθήσουν, αν έρθει η ώρα. Θα μπορείτε να αντιμετωπίσετε μια απειλή πολύ πιο αποτελεσματικά, εάν εσείς και οι γύρω σας επενδύσετε χρόνο για την ετοιμότητά σας.

Σας καλούμε να διαβάσετε το περιεχόμενο αυτού του Οδηγού, αλλά και να μοιραστείτε τις πληροφορίες αυτές με τους οικείους σας, ώστε σε περίπτωση οποιασδήποτε έκτακτης ανάγκης, να γνωρίζετε ακριβώς πως θα δράσετε και που θα απευθυνθείτε. Διότι η Πολιτεία οφείλει να παίρνει τα μέτρα της, αλλά για καλύτερα αποτελέσματα και εμείς οι πολίτες πρέπει να φροντίζουμε για την αυτοπροστασία μας.

# Τι θα χρειαστεί να κάνεις από πριν

Για να ετοιμάσεις το δικό σου σχέδιο (και για να το διατηρείς συνέχεια επικαιροποιημένο), σου προτείνουμε εννέα βήματα με οδηγίες και συμβουλές εξειδικευμένες για εμποδιζόμενα (άτομα με αναπηρία ή/και χρόνια πάθηση, άτομα γ΄ ηλικίας, κ.λπ.), ώστε να ξέρεις τι θα χρειαστεί να κάνεις από πριν για να μεγιστοποιήσεις τα επίπεδα της ετοιμότητά σου.

1. Ενημερώσου
2. Μετρήσου
3. Προφυλάξου
4. Δικτυώσου
5. Σχεδίασε
6. Εξοπλίσου
7. Συμμετείχε
8. Εξασκήσου
9. Διατηρήσου

## Ενημερώσου

Αρχικά, θα χρειαστεί να ενημερωθείς, να αναγνωρίσεις και να κατανοήσεις τους πιθανούς κινδύνους και να συλλέξεις πληροφορίες σχετικά με την προστασία σου.

* Μάθε ποιες καταστροφές θα μπορούσαν να συμβούν στην **περιοχή σου** καιενημερώσου για την **τυπολογία** τους και την τυχόν **εποχικότητά** τους.
* Μάθε ποια είναι τα **τοπικά σχέδια έκτακτης ανάγκης** και τα **προγράμματα έκτακτης βοήθειας** του δήμου σου και των λοιπών αρμόδιων φορέων στην περιοχή σου.
* Ενημερώσου για το αν υπάρχουν **σχέδια εκκένωσης εγκαταστάσεων** στους χώρους που κατοικείς, εργάζεσαι και συχνάζεις.
* Αναζήτησε και κατέγραψε τις **προσβάσιμες διαδρομές** που μπορείς να χρησιμοποιήσεις σε περίπτωση έκτακτης εκκένωσης/μετακίνησης.
* Επικοινώνησε με τους τοπικούς παρόχους συγκοινωνιών για να καταγράψεις τις **προσβάσιμες επιλογές μεταφοράς σου.**
* Αναζήτησε πληροφορίες σχετικά με **ενδεδειγμένα** **μέτρα προφύλαξης**, **γενικές οδηγίες** και τις **εξειδικευμένες οδηγίες για άτομα με αναπηρία**.
* Αναζήτησε τα **χρήσιμα τηλέφωνα** και τις λοιπές **πηγές ενημέρωσης** για περιπτώσεις έκτακτης ανάγκης.

Να θυμάσαι λοιπόν, όσο δυσάρεστο και αν ακούγεται, στην περίπτωση των καταστροφών, ισχύει το ρητό: «**Η άγνοια σκοτώνει, η γνώση σώζει ζωές!**»

## «Μετρήσου»

Το επόμενο σου βήμα είναι η **προσωπική σου αξιολόγηση** για να προσδιορίσεις τους **κινδύνους ειδικά για εσένα**, τον **βαθμό ανεξαρτησία σου** και τα **τρωτά σου σημεία**. Εσύ και οι οικείοι σου είστε στην καλύτερη θέση να γνωρίζετε τα χαρακτηριστικά του χώρου σας και τυχόν εμπόδια γύρω σας, τις λειτουργικές σας ικανότητες και τις πιθανές ανάγκες για επιπλέον βοήθεια κατά τη διάρκεια και μετά από μια κατάσταση έκτακτης ανάγκης ή καταστροφής.

Θα πρέπει να αξιολογήσετε την κατάσταση και να κρίνετε τι θα μπορείς να κάνεις για τον εαυτό σου και τι βοήθεια μπορεί να χρειαστείς πριν, κατά τη διάρκεια και μετά από μια καταστροφή, λαμβάνοντας υπόψη τις πιθανές συνθήκες μετά την καταστροφή, τις δυνατότητές σας καθώς και νέους περιορισμούς που μπορεί να προκύψουν λόγω των επιπτώσεων του φαινομένου.

## Προφυλάξου

Με βάση τα ευρήματα της αξιολόγησης, θα πρέπει να λάβετε τα πρώτα **μέτρα προφύλαξης**, ώστε να περιοριστούν τα τρωτά σου σημεία, για παράδειγμα έναντι σεισμού, πυρκαγιάς, πλημμύρας, παγωνιές και έντονες χιονοπτώσεις. Επίσης, θα πρέπει να πάρεις μέτρα και για την αυτονομία των επικοινωνιών και των εξοπλισμών σου.

## Δικτυώσου

Θα πρέπει να ξεκινήσεις δημιουργώντας το **προσωπικό σου δίκτυο υποστήριξης** με όλους αυτούς που μπορούν να σε βοηθήσουν αφενός να προετοιμαστείς για τις περιπτώσεις έκτακτης ανάγκης, και αφετέρου να τις αντιμετωπίσεις αποτελεσματικά.

## Σχεδίασε

Πλέον, έχεις συλλέξει όλες τις απαραίτητες πληροφορίες και τα άτομα που χρειάζεσαι για να καταρτίσεις το **προσωπικό (ή οικογενειακό) σου σχέδιο** για κάθε κίνδυνο (σεισμό, πλημμύρα, δασική πυρκαγιά, έντονα καιρικά φαινόμενα, κ.λπ.). Λάβε υπόψη ότι η εμπειρία έκτακτης ανάγκης μπορεί να είναι έντονη και το άγχος μπορεί να επιδεινώσει ορισμένες ιατρικές καταστάσεις. Η προετοιμασία σου, έχει και αυτόν τον ρόλο: Αν προκύψει η ανάγκη, να νιώσεις δυνατός και αυτοπεποίθηση χάρη στην καλή σου προετοιμασία!

Ανάλογα με το είδος της καταστροφής μπορεί να χρειαστεί να αποφασίσεις για το αν θα μείνεις τον χώρο που βρίσκεσαι ή αν θα τον εγκαταλείψεις (εκκένωση). Σχεδίασε για την **έγκαιρη προειδοποίησή σου**, για την περίπτωση **προσωρινής καταφυγής επιτόπου** και για την **περίπτωση άμεσης εκκένωσης** του χώρου που βρίσκεσαι.

Επίσης, σχεδίασε από πριν **για τις επικοινωνίες σου** σε περιπτώσεις ανάγκης και δες τι συμβουλές δίνουμε ανά κατηγορία αναπηρίας.

## Εξοπλίσου

Σε περίπτωση καταστροφής θα μπορούσατε, εσύ και οι οικογένειά σου, να τα καταφέρετε μόνοι σας για αρκετές ημέρες; Μετά ή κατά τη διάρκεια μιας καταστροφής μπορεί να μην έχετε πρόσβαση σε βασικά είδη, υπηρεσίες, φάρμακα, κ.λπ.. Η γενική οδηγία, σύμφωνα με τη Γενική Γραμματεία Πολιτικής Προστασίας, όλοι οι πολίτες θα πρέπει από την πλευρά τους να είναι έτοιμοι να ανταπεξέλθουν μόνοι τους στον χώρο τους **τουλάχιστον** τις πρώτες **72 ώρες (τρεις μέρες)** μιας έκτακτης ανάγκης - όσο δηλαδή οι επιχειρήσεις μπορεί να επικεντρώνονται σε όσους έχουν επείγουσα ανάγκη.

Επίσης, συνιστάται να έχετε τις όποιες φαρμακευτικές/ιατρικές προμήθειες σε επάρκεια για **μια εβδομάδα**. Σε παγκόσμιο δε επίπεδο, συνιστάται **ιδανικά** όλοι οι πολίτες να είναι επιπλέον έτοιμοι να ανταπεξέλθουν για **δύο ολόκληρες εβδομάδες** εγκλεισμού/αποκλεισμού στο σπίτι, μια ανάγκη που επιβεβαιώθηκε και πρόσφατα με την εξάπλωση της πανδημίας του νέου κορονοϊού.

Θα πρέπει λοιπόν από πριν να φροντίσεις:

1. να διασφαλίσεις ότι έχεις στον χώρο σου (σπίτι, γραφείο, κ.λπ.) κάποιες **βασικές προμήθειες επιβίωσης** για την περίπτωση εγκλωβισμού, απομόνωσης (καραντίνα) ή επιτόπου καταφυγής (εφόσον αυτή είναι η οδηγία των αρχών), και
2. να ετοιμάσεις ένα **σακίδιο έκτακτης ανάγκης** με τα βασικά, το οποίο θα το έχεις στον χώρο σου για να μπορείς να το πάρεις εύκολα και γρήγορα μαζί σου στην περίπτωση της άμεσης εκκένωσης.

## Συμμετείχε

Λάβε μέρος σε δράσεις του δήμου σου, των εθελοντικών οργανώσεων του τόπου σου, κ.λπ. που σχετίζονται με την πολιτική προστασία.

## Εξασκήσου

Οι ασκήσεις θα βοηθήσουν στην ενθάρρυνσή σου και στην απόκτηση αυτοπεποίθησης αμβλύνοντας τυχόν ανασφάλειές σου σχετικά με την αντιμετώπιση της έκτακτης ανάγκης, και θα συμβάλλουν στη διατήρηση της ψυχραιμίας σου σε περίπτωση πραγματικού γεγονότος.

## Διατηρήσου

Για να έχουν νόημα όλοι οι κόποι σου στα παραπάνω βήματα, θα πρέπει να προβλέψεις για τη συντήρηση του Σχεδίου σου και όλων των στοιχείων του!

# Την ώρα της εκδήλωσης της απειλής

Όταν κάτι συμβαίνει χωρίς προειδοποίηση, είναι σημαντικό να αφιερώσεις μερικά δευτερόλεπτα για να σκεφτείς ποια πρέπει να είναι τα επόμενα βήματά σου. Αυτό περιλαμβάνει τον προσδιορισμό του είδους του συμβάντος που συνέβη και του εάν υπάρχει άμεσος κίνδυνος, όπως κατεστραμμένα κτίρια ή κατεστραμμένα καλώδια ρεύματος. Ο στόχος είναι να μείνεις ασφαλής και μακριά από τους κινδύνους που έχουν προκύψει.

Μάθε τι θα πρέπει να προσέξεις εκείνη την ώρα, τι κατά την προσωρινή καταφυγή στον χώρο σου και τι κατά την εκκένωση έκτακτης ανάγκης. Μάθε τι θα πρέπει να προσέξεις μετά την εκκένωση και τι αν βρεθείς σε προσωρινό καταφύγιο/καταυλισμό.

|  |
| --- |
| Πώς μπορούμε οι υπόλοιποι  να βοηθήσουμε ένα άτομο με αναπηρία  την ώρα της εκδήλωσης της απειλής; |

# Επιστροφή στην κανονικότητα

Η ανάκαμψη από μια καταστροφή μπορεί να είναι μια αργή, δύσκολη και αγχωτική διαδικασία. Η προσωπική ασφάλεια και η ψυχική σου ηρεμία θα πρέπει είναι το πρωταρχικό σου μέλημα, καθότι το συναισθηματικό κόστος που μπορεί να επιφέρει η καταστροφή μερικές φορές είναι ακόμη πιο καταστροφικό από τις όποιες οικονομικές απώλειες.

# Ολοκλήρωσε την ετοιμότητά σου σε 12 μήνες

**Μήνας 1**: Ενημερώσου για τους κινδύνους και τα πλάνα έκτακτης ανάγκης στην περιοχής σου. Κάνε την προσωπική σου αξιολόγηση.

**Μήνας 2**: Βρες τρόπους να κάνεις τους χώρους σου ακόμα πιο ασφαλής και προγραμμάτισε τις διάφορες παρεμβάσεις. Ξεκινήστε τη διαμόρφωση του προσωπικού σου Δικτύου Υποστήριξης.

**Μήνας 3**: Ξεκίνα της ετοιμασία ενός προσαρμοσμένου στην περίπτωσή σου σχεδίου για όλες τις τυπολογίες κινδύνου και για όλες τις φάσεις και ζητήματα μιας έκτακτης ανάγκης (προειδοποίηση, καταφυγή επιτόπου, εκκένωση, επικοινωνία, λήψη έκτακτων υπηρεσιών, αποκατάσταση, κ.λπ.).

**Μήνας 4**: Συγκεντρώστε/οργάνωσε τις προμήθειες/σακίδιο έκτακτης ανάγκης.

**Μήνας 5**: Οργάνωσε και προστατέψτε τα σημαντικά σου έγγραφα.

**Μήνας 6**: Δημιούργησε τις οικονομικές σου αποταμιεύσεις και φύλαξέ τες σε ασφαλή μέρη (όχι όλες μαζί στο ίδιο σημείο).

**Μήνας 7**: Εγγράψου σε σχετικές υπηρεσίες, καταλόγους και μητρώα για παροχή βοήθειας σε περιπτώσεις έκτακτης ανάγκης. Λάβε μέρος σε δράσεις της κοινότητας και των εθελοντικών οργανώσεων της περιοχής σου.

**Μήνας 8**: Δοκίμασε το σχέδιο εκκένωσης και επιτόπου καταφυγής. Οργάνωσε/λάβε μέρος σε άσκηση ετοιμότητας. Εξοικειώσου με τα μέτρα προφύλαξης κατά τη διάρκεια διάφορων τυπολογιών απειλής.

**Μήνας 9**: Δοκίμασε το σχέδιο επικοινωνίας έκτακτης ανάγκης με όλους τους εμπλεκόμενους.

**Μήνας 10**: Βεβαιώσου ότι όλοι στο νοικοκυριό σας γνωρίζουν που καταφεύγουν μετά από διαφορετικούς τύπους καταστροφών. Επισκέψου και εξοικειώσου με τους χώρους.

**Μήνας 11**: Εγγράψου για εκπαίδευση ΚΑΡΠΑ και πρώτων βοηθειών, καθώς και για άλλες ειδικές εκπαιδεύσεις κινδύνου που προσφέρονται στην περιοχή σου ή στο διαδίκτυο.

**Μήνας 12**: Φρόντισε για την ασφάλιση ζωής και περιουσίας έναντι πιθανών καταστροφών ή άλλης σχετικής κάλυψης.

|  |
| --- |
| Αναλυτικές πληροφορίες για τη γραμμή 112  Γραμμή έκτακτης ανάγκης. Μάθε τι μπορεί να σου προσφέρει, και τι προβλέψεις υπάρχουν για την ειδοποίηση και την επικοινωνία με τα άτομα με αναπηρία. |

Αν αντιμετωπίσεις έκτακτη ανάγκη οπουδήποτε στην Ελλάδα ή στην υπόλοιπη Ευρωπαϊκή Ένωση[[1]](#footnote-1) το μόνο που χρειάζεται να θυμάσαι είναι ένας αριθμός, το **112** (Ευρωπαϊκός αριθμός κλήσης έκτακτης ανάγκης[[2]](#footnote-2)). Η γραμμή 112 αφορά στην Υπηρεσία Ενημέρωσης για Έκτακτες Ανάγκες και χρησιμοποιείται, μια ολοκληρωμένη υπηρεσία επικοινωνιών εκτάκτου ανάγκης, που λειτουργεί όλο το 24ωρο, 7 ημέρες την εβδομάδα και περιλαμβάνει **εισερχόμενο** και **εξερχόμενο** σκέλος.

**Έντυπο (ελληνικά)**: [](https://www.civilprotection.gr/sites/default/gscp_uploads/112leaflet2021_gr.pdf) **Έντυπο για παιδιά**: [](https://www.civilprotection.gr/sites/default/gscp_uploads/112_information_kids_2021_1.pdf)

Το σύστημα 112 επιτρέπει στον πολίτη να ειδοποιεί τις υπηρεσίες εκτάκτου ανάγκης όχι μόνο με τηλεφωνική κλήση, αλλά και:

* με αποστολή μηνυμάτων SMS και MMS (στο **112**)
* με αποστολή email (στη διεύθυνση [**contact@112.gov.gr**](mailto:contact@112.gov.gr))
* με αποστολή fax (στον αριθμό **11 112**)
* μέσω της [**εφαρμογής του gov.gr**](https://www.civilprotection.gr/el/hrisimopoiiste-tin-efarmogi-toy-govgr-gia-na-steilete-grapto-minyma-sms-sto-112), η οποία είναι διαθέσιμη δωρεάν για κινητά τηλέφωνα με [**iOS**](https://apps.apple.com/gr/app/gov-gr/id1525960171)ή [**Android**](https://play.google.com/store/apps/details?id=com.govgrvault).

[**iOS**](https://apps.apple.com/gr/app/gov-gr/id1525960171): [](https://apps.apple.com/gr/app/gov-gr/id1525960171) [**Android**](https://play.google.com/store/apps/details?id=com.govgrvault): [](https://play.google.com/store/apps/details?id=com.govgrvault)

|  |  |  |  |
| --- | --- | --- | --- |
| [**Online εγγραφή στην Υπηρεσία 112**](https://112.gr/el-gr/)**:** | **<https://112.gr/el-gr/>** | [**Ρυθμίσεις συσκευής για τη λήψη μηνυμάτων Εκπομπής Κυψέλης**](https://www.civilprotection.gr/el/cellbroadcasting)**:** | **<https://www.civilprotection.gr/el/cellbroadcasting>** |

**ΕΘΝΙΚΉ ΣΥΝΟΜΟΣΠΟΝΔΊΑ ΑΤΌΜΩΝ ΜΕ ΑΝΑΠΗΡΊΑ**

**Αθήνα (Έδρα)**

Ελ. Βενιζέλου 236, 16341, Ηλιούπολη

Τηλέφωνο: 210 9949837

Fax: 210 5238967

Email: esaea@otenet.gr

**Ιωάννινα (Γραφείο)**

Αρχ. Μακαρίου 11, 45221 Ιωάννινα

Τηλέφωνο: 26510 62283

Fax: 26510 62283

Email: esamea1@otenet.gr

Ιστοσελίδα: [www.esamea.gr](http://www.esamea.gr)

Facebook: ESAmeAgr

Twitter: ESAMEAgr

Youtube: ESAmeAGr

1. Σημείωση: Χρησιμοποιείται και στην Ελβετία και στη Νότια Αφρική. [↑](#footnote-ref-1)
2. Το 112 λειτουργεί σε όλα τα κράτη μέλη της ΕΕ παράλληλα με τους εθνικούς αριθμούς κλήσης έκτακτης ανάγκης. Σε ορισμένες χώρες της ΕΕ, όπως στη χώρα μας, αποτελεί τον μοναδικό αριθμό κλήσης έκτακτης ανάγκης. [↑](#footnote-ref-2)